UDHËZIM
Nr. 10, datë 15.5.2019

PËR PROCEDURAT E APLIKIMIT DHE TË REGJISTRIMIT NË PROGRAMET E CIKLIT TË PARË TË STUDIMEVE, NË PROGRAMET E STUDIMEVE ME KARAKTER PROFESIONAL, SI DHE NË PROGRAMET E INTEGRUARA TË CIKLIT TË DYTË TË STUDIMEVE, NË INSTITUCIONET E ARSIMIT TË LARTË

Në mbështetje të nenit 102 të Kushtetutës, të ligjit nr. 80/2015, datë 22.7.2015 “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”,

UDHËZOJ:

KREU I
PORTALET E APLIKIMIT DHE TË REGJISTRIMIT

1. Portali matura shtetërore online është sistem elektronik bazë të dhënash, i cili do të administrojë:
a) procedurat e aplikimit me formularët A1 dhe A1Z të maturantëve/kandidatëve të maturës shtetërore;
b) digjitalizimin e rezultateve të këtyre provimeve;
c) prodhimin e diplomës së maturës shtetërore.
2. Portali maturanti është një sistem elektronik bazë të dhënash, i cili do të kryejë:
[bookmark: _GoBack]a) procesin e regjistrimit dhe administrimit të rezultateve të të gjitha viteve të arsimit të mesëm të lartë të maturantëve/kandidatëve, që kanë plotësuar formularin e aplikimit A1 ose A1Z në portalin matura shtetërore online;
b) ndërveprimin me portalin U-Albania nëpërmjet përcjelljes në RASH të bazës së plotë të të dhënave të maturantëve/kandidatëve aplikues me formularët A1/A1Z; 
c) prodhimin e certifikatës së maturës shtetërore.
3. Portali U-Albania është një sistem elektronik bazë të dhënash, i cili do të kryejë procedurat e mëposhtme:
a) informimin e maturantëve/kandidatëve për programet e studimit që ofrojnë IAL-të publike dhe jopublike për çdo vit akademik dhe për çdo program, në mënyrë të detajuar:
- kriteret e pranimit;
- kuotat e pranimit;
- programet mësimore, kurrikulat etj.
b) procesin e përzgjedhjes nga maturantët/kandidatët të preferencave në programet e studimit të ciklit të parë të studimeve dhe/ose programeve të studimeve me karakter profesional dhe/ose programeve të integruara të studimeve të ciklit të dytë, me kohë të plotë, të shpallura nga IAL-të (publike dhe jopublike).
c) përcjelljen IAL-ve të bazës së plotë të të dhënave të maturantëve/kandidatëve, që kanë përzgjedhur programet e studimit që këto IAL ofrojnë. 
d) procesin e shpalljes së listave renditëse të kandidateve në rang kombëtar sipas renditjes dhe përllogaritjes së pikëve nga IAL-të.
e) procesin e regjistrimit dhe të çregjistrimit të studentëve nga IAL publike dhe jopublike për ciklin e parë të studimeve dhe/ose programeve të studimeve me karakter profesional dhe/ose programeve të integruara të studimeve të ciklit të dytë, me kohë të plotë, të shpallura nga IAL-të (publike dhe jopublike). 
f) sinkronizimin e regjistrimeve sipas çdo IAL-je në rang kombëtar dhe lëvizjen e vijës së kuqe. 
g) dhënien online të informacioneve të nevojshme për maturantët/kandidatët për ndjekjen në mënyrë dinamike, përgjatë raundit të parë dhe raundit të dytë, të procesit të shpalljes së fituesve.
4. Aplikimi i maturantëve/kandidatëve me formularët A1 dhe A1Z bëhet në portalin e maturës shtetërore online www.matura.qsha.gov.al.
5. Hedhja e rezultateve lëndore të të gjitha viteve të arsimit të mesëm të lartë, për maturantët/kandidatët që kanë plotësuar online formularin A1 ose A1Z, bëhet nga drejtoritë e institucioneve arsimore në Portalin Maturanti www.rezultateam.al
6. Për maturantët, të cilët kanë aplikuar me formularin A1, nga drejtoritë e institucioneve arsimore hidhen në portalin online të maturantit, të dhënat e lidhura me rezultatet e shkollimit të të gjitha viteve të arsimit të mesëm të lartë. 
Rezultatet e të gjitha viteve të arsimit të mesëm të lartë, me përjashtim të rezultateve të vitit të fundit, hidhen sipas afatit të përcaktuar me Rregulloren e Maturës Shtetërore. Rezultatet e vitit të fundit hidhen pas përfundimit të vitit shkollor, sipas afatit të përcaktuar me Rregulloren e Maturës Shtetërore.
7. Për kandidatët që kanë përfunduar arsimin e mesëm të lartë në vitet e mëparshme dhe që kanë aplikuar me formularin A1Z, nga drejtoritë e institucioneve arsimore, ku ata kanë kryer aplikimin, hidhen në portalin online të maturantit, të dhënat e lidhura me rezultatet e shkollimit të të gjitha viteve të arsimit të mesëm të lartë, sipas afatit të përcaktuar me Rregulloren e Maturës Shtetërore.
8. Për kandidatët, që kanë përfunduar arsimin e mesëm të lartë jashtë vendit dhe që kanë aplikuar me formularin A1Z, nga drejtoritë e institucioneve arsimore, ku ata kanë kryer aplikimin, hidhen në portalin online të maturantit, të dhënat e lidhura me rezultatet e njehsuara të shkollimit të të gjitha viteve të arsimit të mesëm të lartë, sipas afatit të përcaktuar me Rregulloren e Maturës Shtetërore.
9. Përzgjedhja e programeve të ciklit të parë të studimeve, të programeve të studimeve me karakter profesional, si dhe programeve të integruara të studimeve të ciklit të dytë, të ofruara nga IAL-të për vitin akademik përkatës, të bëhet në portalin e aplikimit universitar U-Albania  https://ualbania.al/
10. Regjistrimi i studentëve fitues, të shpallur nga IAL-të të kryhet nga sekretaritë mësimore dhe të pasqyrohet në portalin e aplikimit universitar U-Albania https://ualbania.al/

KREU II
PROCEDURAT E APLIKIMIT

A. Procedurat e aplikimit, raundi i parë
1. Maturantët/kandidatët, për ndjekjen e studimeve në IAL-të publike dhe jopublike, në programet e ciklit të parë të studimeve, në programet e studimeve me karakter profesional dhe në programet e integruara të studimeve të ciklit të dytë, me kohë të plotë, duhet të kryejnë procesin e aplikimit online në portalin e aplikimit universitar U-Albania.
2. Aplikimi kryhet nga maturantët/kandidatët që kanë përfunduar arsimin e mesëm të lartë dhe plotësojnë kushtet e mëposhtme:
a) janë pajisur me dokumentacionin ligjor të përfundimit të arsimit të mesëm të lartë; 
b) plotësojnë kriterin e notës mesatare, të përcaktuar me vendim të Këshillit të Ministrave; 
c) plotësojnë kriteret shtesë të përcaktuara nga IAL-të për programet e studimit për të cilat aplikojnë;
d) nuk rezultojnë të regjistruar në një program tjetër studimi, me përjashtim të nxënësve dhe studentëve të shkëlqyer.
3. Maturantët/kandidatët, përpara aplikimit për zgjedhjen e preferencave në portalin e aplikimit universitar, kryejnë pagesën e tarifës së aplikimit në vlerën 2000 (dymijë) lekë, në zyrat e Postës Shqiptare apo në bankat e nivelit të dytë, nëpërmjet faturës për arkëtim të cilën e shkarkojnë në portalin U-Albania. Periudha e kryerjes se pagesës dhe afati i dorëzimit të mandatit të pagesës si dhe konfirmimi në portalin U-Albania nga sekretaritë e shkollave, përcaktohen në kalendarin e miratuar me urdhër të titullarëve të QSHA-së dhe RASH-it, për çdo vit akademik. 
4. Sipas kalendarit të miratuar me urdhër të titullarëve të QSHA-së dhe RASH-it, për çdo vit akademik, maturantët/kandidatët që duan të ndjekin studimet në IAL, përfshirë edhe kandidatët që kanë përfunduar arsimin e mesëm të lartë jashtë vendit, pas pagesës së tarifës së aplikimit, do të aplikojnë në portalin U-Albania nëpërmjet formularit online të aplikimit, mbi bazën e notës mesatare sipas VKM-së përkatëse mbi kriterin e notës mesatare dhe kritereve të tjera të përcaktuara nga IAL-të. 
5. Maturantët/kandidatët, që aplikojnë për t’u pranuar në programet e studimeve dyvjeçare me karakter profesional nuk kanë detyrimin të plotësojnë kriterin e notës mesatare të parashikuar në VKM përkatëse mbi kriterin e notës mesatare.
6. Aplikimi kryhet në cilindo mjedis që ka akses interneti (sipas procedurave të përshkruara në udhëzuesin teknik, të publikuar në faqen zyrtare të portalit U-Albania). 
7. Kandidatët zgjedhin deri në 10 (dhjetë) programe studimi nga lista e programeve të studimit, që ofrohen nga IAL-të publike/jopublike, për vitin akademik përkatës.
8. Drejtoritë rajonale dhe zyrat vendore të arsimit parauniversitar (këtu e në vijim DRAP/ZVAP) duhet të marrin masa për krijimin e kushteve (mjedise, asistencë teknike, këshilluese etj.) për t’iu ofruar maturantëve/kandidatëve çdo ndihmë të kërkuar, lidhur me procesin e aplikimit për pranim në IAL.
9. Portali U-Albania nuk do të pranojë aplikime nga maturantët/kandidatët, të cilët nuk plotësojnë kriterin e notës mesatare, të përcaktuar me VKM-në përkatëse, për programet e ciklit të parë të studimeve dhe në programet e integruara të studimeve të ciklit të dytë me kohë të plotë.
B. Përcjellja e të dhënave dhe rezultateve, procesi i përllogaritjes së pikëve dhe publikimi i listave të maturantëve/kandidatëve të renditur, raundi i parë
1. Sipas kalendarit të miratuar me urdhër të titullarëve të QSHA-së dhe RASH-it, për çdo vit akademik, QSHA-ja i përcjell RASH, në formë elektronike dhe zyrtarisht, listën e maturantëve/kandidatëve që kanë aplikuar me formularët A1/A1Z, të dhënat sa më poshtë:
a) ID e maturës;
b) Të dhënat personale dhe të dhëna shkollore (shkolla, DRAP/ZVAP), llojin e formularit);
c) Indekset e profileve të shkollave të mesme të larta.
2. Sipas kalendarit të miratuar me urdhër të titullarëve të QSHA-së dhe RASH-it, për çdo vit akademik, QSHA-ja i përcjell RASH-it, në formë elektronike dhe zyrtarisht, për çdo maturant/kandidat të dhënat sa më poshtë:
a) ID e maturës;
b) të dhënat personale dhe të dhënat shkollore (shkolla, DRAP/ZVAP/llojin e formularit);
c) notat e të gjitha viteve të shkollës së mesme;
d) rezultatet e provimeve të maturës shtetërore;
e) mesataren e të gjitha viteve të shkollës së mesme të lartë;
f) mesataren e provimeve të maturës shtetërore;
g) mesataren e përgjithshme të përllogaritur sipas VKM-së për kriterin e notës mesatare;
h) indekset e profileve të shkollave të mesme të larta.
3. IAL-të që zhvillojnë konkurse/testime pranimi shkarkojnë nga Portali U-Albania listën e aplikantëve që konkurrojnë në programet përkatëse të studimit, sipas kalendarit të miratuar me urdhër të titullarëve të QSHA-së dhe RASH-it, për çdo vit akademik.
4. Në datën e përcaktuar në kalendarin e miratuar me urdhër të titullarëve të QSHA-së dhe RASH-it, për çdo vit akademik, IAL-të që zhvillojnë konkurse/testime pranimi, afishojnë në mjediset e tyre dhe në faqet zyrtare elektronike përkatëse, listat e aplikantëve. Në periudhën e përcaktuar në kalendarin e miratuar me urdhër të titullarëve të QSHA-së dhe RASH-it, për çdo vit akademik, do të zhvillohen konkurset e pranimit. 
5. Sipas afatit të përcaktuar, në kalendarin e miratuar me urdhër të titullarëve të QSHA-së dhe RASH-it, për çdo vit akademik, RASH-i i përcjell, në formë elektronike dhe zyrtarisht, QSHA-së listën e aplikantëve të raundit të parë për çdo program studimi, për fushat e mëposhtme:
a) IAL;
b) njësia kryesore e IAL-së;
c) cikli i studimit;
d) programi i studimit;
e) ID e maturës;
f) të dhënat personale të aplikantit.
6. Në datën e përcaktuar në kalendarin e miratuar me urdhër të titullarëve të QSHA-së dhe RASH-it, për çdo vit akademik, IAL-të mund të shkarkojnë nga portali U-Albania, për çdo program studimi të ofruar nga ana e tyre:
a) listën e aplikantëve që kanë përzgjedhur ato programe studimi;
b) notat e të gjitha viteve të shkollës së mesme të lartë;
c) rezultatet e provimeve të maturës shtetërore;
d) mesataren e të gjitha viteve të shkollës së mesme të lartë;
e) mesataren e provimeve të maturës shtetërore;
f) mesataren e përgjithshme të përllogaritur sipas VKM-së për kriterin e notës mesatare;
g) indekset e profileve të shkollave të mesme të lartë. 
7. Të gjitha IAL-të, duke përfshirë edhe ato që zhvillojnë konkurse/testime, pas kryerjes së përllogaritjes së pikëve për çdo konkurrent, sipas kritereve të pranimit të përcaktuara nga IAL-ja me vendim senati, si dhe renditjes së tyre në varësi të pikëve të grumbulluara, afishojnë në mjediset publike, si dhe në faqen e saj zyrtare listat e renditjes. Pas fituesit të fundit vendoset vija e kuqe, në varësi të kuotave të ofruara për programin përkatës të studimit. 
8. Brenda datës së përcaktuar në kalendarin e miratuar me urdhër të titullarëve të QSHA-së dhe RASH-it, për çdo vit akademik, të gjitha IAL-të, duke përfshirë edhe ato që zhvillojnë konkurse/testime, afishojnë dhe publikojnë listat e renditjes së aplikantëve, duke përdorur si element identifikimi vetëm ID e tyre të maturës, në mënyrë që të respektohen përcaktimet e kuadrit ligjor për mbrojtjen e të dhënave personale. Brenda datës së përcaktuar në kalendarin e miratuar me urdhër të titullarëve të QSHA-së dhe RASH-it, për çdo vit akademik, IAL-të ngarkojnë një kopje elektronike të këtyre listave në portalin U-Albania. 
C. Procedurat e aplikimit, raundi i dytë
1. Në periudhën e caktuar në kalendarin e miratuar me urdhër të titullarëve të QSHA-së dhe RASH-it, për çdo vit akademik, do të kryhet procesi i aplikimit online për raundin e dytë në Portalin U-Albania. Kanë të drejtë të aplikojnë, duke përzgjedhur deri në 10 (dhjetë) programe studimi, të gjithë maturantët/kandidatët, të cilët kanë plotësuar formularin A1/A1Z dhe rezultojnë kalues në provimet e maturës shtetërore, por që:
a) nuk kanë arritur të aplikojnë në raundin e parë; 
b) kanë kryer procesin e aplikimit online në raundin e parë dhe nuk janë shpallur fitues;
c) kanë kryer procesin e aplikimit online në raundin e parë dhe nuk kanë arritur të regjistrohen;
d) janë çregjistruar pas përfundimit të raundit të parë.
2. Aplikimi kryhet në cilindo mjedis që ka akses interneti (sipas procedurave të përshkruara në Udhëzuesin teknik të publikuar në faqen zyrtare të RASH-it).
3. Nga drejtoritë e institucioneve arsimore, për të gjithë maturantët/kandidatët që kanë aplikuar me formularin A1 dhe A1Z, hidhen në portalin online të maturantit të dhënat e lidhura me rezultatet e shkollimit të të gjitha viteve të arsimit të mesëm të lartë, deri në datën e përcaktuar në kalendarin e miratuar me urdhër të titullarëve të QSHA-së dhe RASH-it, për çdo vit akademik. 
4. DRAP/ZVAP-të të marrin masa për krijimin e kushteve (mjedise, asistencë teknike, këshilluese, etj.) për t’i ofruar maturantëve/kandidatëve çdo ndihmë të kërkuar lidhur me procesin e aplikimit për pranim në IAL.
5. Maturantët/kandidatët, që nuk kanë aplikuar në raundin e parë, përpara aplikimit për zgjedhjen e preferencave në portalin e aplikimit universitar, kryejnë pagesën e tarifës së aplikimit në vlerën 2000 (dymijë) lekë, në zyrat e Postës Shqiptare apo në bankat e nivelit të dytë, nëpërmjet faturës për arkëtim, të cilën e shkarkojnë në portalin U-Albania. Maturantët/kandidatët që kanë aplikuar në raundin e parë dhe do të riaplikojnë në raundin e dytë, nuk duhet të kryejnë pagesën e tarifës së aplikimit për këtë raund. Periudha e kryerjes se pagesës, afati i dorëzimit të mandatit të pagesës, si dhe konfirmimi në portalin U-Albania nga sekretaritë e shkollave, përcaktohen në kalendarin e miratuar me urdhër të titullarëve të QSHA-së dhe RASH-it, për çdo vit akademik. 
6. Sipas afatit të përcaktuar, në kalendarin e miratuar me urdhër të titullarëve të QSHA-së dhe RASH-it, për çdo vit akademik, RASH-i i përcjell, në formë elektronike dhe zyrtarisht, QSHA-së listën e aplikantëve të raundit të dytë për çdo program studimi, sipas fushave të mëposhtme:
a) IAL;
b) njësia kryesore e IAL-së;
c) cikli i studimit;
d) programi i studimit;
e) ID e maturës;
f) të dhënat personale të aplikantit.
D. Përcjellja e të dhënave dhe rezultateve, procesi i përllogaritjes së pikëve dhe publikimi i listave të maturantëve/kandidatëve të renditur, raundi i dytë
1. Sipas afatit të përcaktuar, në kalendarin e miratuar me urdhër të titullarëve të QSHA-së dhe RASH-it, për çdo vit akademik, QSHA-ja i përcjell RASH-it, në formë elektronike dhe zyrtarisht, për çdo program studimi të ofruar nga ana e tyre:
a) ID e maturës;
b) të dhënat personale dhe të dhënat shkollore (shkolla, DRAP/ZVAP, lloji i formularit);
c) notat e të gjitha viteve të shkollës së mesme;
d) rezultatet e provimeve të maturës shtetërore;
e) mesataren e të gjitha viteve të shkollës së mesme të lartë;
f) mesataren e provimeve të maturës shtetërore;
g) mesataren e përgjithshme të përllogaritur sipas VKM-së për kriterin e notës mesatare;
h) indekset e profileve të shkollave të mesme të larta.
2. Në datën e përcaktuar në kalendarin e miratuar me urdhër të titullarëve të QSHA-së dhe RASH, për çdo vit akademik, IAL-të mund të shkarkojnë nga portali U-Albania, për çdo program studimi të ofruar nga ana e tyre:
a) listën e aplikantëve që kanë përzgjedhur ato programe studimi;
b) numrin personal të maturantit/kandidatit;
c) notat e të gjitha viteve të shkollës së mesme të lartë;
d) rezultatet e provimeve të maturës shtetërore;
e) mesataren e të gjitha viteve të shkollës së mesme të lartë;
f) mesataren e provimeve të maturës shtetërore;
g) mesataren e përgjithshme të përllogaritur sipas VKM-së për kriterin e notës mesatare;
h) indekset e profileve të shkollave të mesme të lartë. 
3. IAL-të për çdo program studimi që ofrojnë, kryejnë procesin e përllogaritjeve të pikëve për çdo aplikant, sipas kritereve të pranimit të përcaktuara nga IAL-ja me vendim senati. IAL-të për çdo program studimi që ofrojnë, publikojnë listat e aplikantëve të renditur dhe formulën/mënyrën e përllogaritjes. Pas fituesit të fundit vendoset vija e kuqe, në varësi të kuotave të ofruara për programin përkatës të studimit. 
4. Brenda datës së përcaktuar në kalendarin e miratuar me urdhër të titullarëve të QSHA-së dhe RASH-it, për çdo vit akademik, IAL-të afishojnë dhe publikojnë listat e renditjes së aplikantëve, duke përdorur si element identifikimi vetëm ID e tyre, në mënyrë që të respektohen përcaktimet e kuadrit ligjor për mbrojtjen e të dhënave personale. Brenda datës së përcaktuar në kalendarin e miratuar me urdhër të titullarëve të QSHA-së dhe RASH-it, për çdo vit akademik, IAL-të ngarkojnë një kopje elektronike të këtyre listave në portalin U-Albania. 
E. Procedurat e aplikimit, raundi i tretë
1. Në periudhën e caktuar në kalendarin e miratuar me urdhër të titullarëve të QSHA-së dhe RASH-it, për çdo vit akademik, do të kryhet procesi i aplikimit online për raundin e tretë në Portalin U-Albania. Kanë të drejtë të aplikojnë, duke përzgjedhur deri në 10 (dhjetë) programe studimi, të gjithë maturantët/kandidatët, të cilët kanë plotësuar formularin A1/A1Z dhe rezultojnë kalues në provimet e maturës shtetërore, por që:
a) nuk kanë arritur të regjistrohen në raundin e parë ose të dytë; 
b) kanë kryer procesin e aplikimit online në raundin e parë ose të dytë dhe nuk janë shpallur fitues;
c) kanë kryer procesin e aplikimit online në raundin e parë ose të dytë dhe nuk kanë arritur të regjistrohen;
d) janë çregjistruar pas përfundimit të raundit të parë ose të dytë.
2. Aplikimi kryhet në cilindo mjedis që ka akses interneti (sipas procedurave të përshkruara në udhëzuesin teknik të publikuar në faqen zyrtare të RASH-it).
3. DRAP/ZVAP-të të marrin masa për krijimin e kushteve (mjedise, asistencë teknike, këshilluese, etj.) për t’i ofruar maturantëve/kandidatëve çdo ndihmë të kërkuar lidhur me procesin e aplikimit për pranim në IAL.
4. Maturantët/kandidatët, që nuk kanë aplikuar në raundin e parë ose të dytë, përpara aplikimit për zgjedhjen e preferencave në portalin e aplikimit universitar, kryejnë pagesën e tarifës së aplikimit në vlerën 2000 (dymijë) lekë, në zyrat e Postës Shqiptare apo në bankat e nivelit të dytë, nëpërmjet faturës për arkëtim, të cilën e shkarkojnë në portalin U-Albania. Maturantë/kandidatët që kanë aplikuar në raundin e parë ose të dytë dhe do të riaplikojnë në raundin e tretë, nuk duhet të kryejnë pagesën e tarifës së aplikimit për këtë raund. Periudha e kryerjes se pagesës, afati i dorëzimit të mandatit të pagesës, si dhe konfirmimi në portalin U-Albania nga sekretaritë e shkollave, përcaktohen në kalendarin e miratuar me urdhër të titullarëve të QSHA-së dhe RASH-it, për çdo vit akademik. 
5. Sipas afatit të përcaktuar, në kalendarin e miratuar me urdhër të titullarëve të QSHA-së dhe RASH-it, për çdo vit akademik, RASH-i i përcjell, në formë elektronike dhe zyrtarisht, QSHA-së listën e aplikantëve të raundit të dytë për çdo program studimi, sipas fushave të mëposhtme:
a) IAL;
b) njësia kryesore e IAL-së;
c) cikli i studimit;
d) programi i studimit;
e) ID e maturës;
f) të dhënat personale të aplikantit.
F. Përcjellja e të dhënave dhe rezultateve, procesi i përllogaritjes së pikëve dhe publikimi i listave të maturantëve/kandidatëve të renditur, raundi i tretë
1. Në datën e përcaktuar në kalendarin e miratuar me urdhër të titullarëve të QSHA-së dhe RASH-it, për çdo vit akademik, IAL-të shkarkojnë nga portali U-Albania, për çdo program studimi të ofruar nga ana e tyre:
a) listën e aplikantëve që kanë përzgjedhur ato programe studimi;
b) numrin personal të maturantit/kandidatit;
c) notat e të gjitha viteve të shkollës së mesme të lartë;
d) rezultatet e provimeve të maturës shtetërore;
e) mesataren e të gjitha viteve të shkollës së mesme të lartë;
f) mesataren e provimeve të maturës shtetërore;
g) mesataren e përgjithshme të përllogaritur sipas VKM-së për kriterin e notës mesatare;
h) indekset e profileve të shkollave të mesme të lartë. 
2. IAL-të për çdo program studimi që ofrojnë kryejnë procesin e përllogaritjeve të pikëve për çdo aplikant, sipas kritereve të pranimit të përcaktuara nga IAL-ja me vendim senati. IAL-të për çdo program studimi që ofrojnë, publikojnë listat e aplikantëve të renditur dhe formulën/mënyrën e përllogaritjes. Pas fituesit të fundit vendoset vija e kuqe, në varësi të kuotave të ofruara për programin përkatës të studimit. 
3. Brenda datës së përcaktuar në kalendarin e miratuar me urdhër të titullarëve të QSHA-së dhe RASH-it, për çdo vit akademik, IAL-të afishojnë dhe publikojnë listat e renditjes së aplikantëve, duke përdorur si element identifikimi vetëm ID e tyre, në mënyrë që të respektohen përcaktimet e kuadrit ligjor për mbrojtjen e të dhënave personale. Brenda datës së përcaktuar në kalendarin e miratuar me urdhër të titullarëve të QSHA-së dhe RASH-it, për çdo vit akademik, IAL-të ngarkojnë një kopje elektronike të këtyre listave në portalin U-Albania. 

KREU III
PROCEDURAT E REGJISTRIMIT, ÇREGJISTRIMIT DHE ANKIMIMIT

A. Procesi i regjistrimit, raundi i parë
1. Në datat e përcaktuara në kalendarin e miratuar me urdhër të titullarëve të QSHA-së dhe RASH-it, për çdo vit akademik, të gjithë aplikantët, të cilët kanë kryer procesin e aplikimit në raundin e parë dhe janë shpallur fitues, kryejnë procesin e regjistrimit me dokumentacion në sekretaritë mësimore të IAL-ve në programin e studimit ku dëshirojnë të vazhdojnë studimet. 
2. Periudha e parashikuar në kreun III, A/1 është e ndarë në 7 faza 48-orëshe. Secili aplikant ndjek ecurinë e procesit të shpalljes fitues të tij në njërin apo disa programe studimi, nga ato që ka përzgjedhur në formularin e aplikimit.
3. Kur ai është shpallur fitues, duhet të paraqitet pranë IAL-së ku dëshiron të regjistrohet, brenda afatit 48-orësh. Nëse aplikanti nuk regjistrohet brenda afatit 48-orësh, ai humbet të drejtën e regjistrimit, në ato programe studimi ku ishte shpallur fitues në atë fazë. 
4. Për programet e studimit të ofruara nga IAL-të, për të cilat:
a) nuk përcaktohen kritere shtesë nga IAL-ja përkatëse, me përjashtim të notës mesatare;
b) numri i kandidatëve është i njëjtë apo më i ulët se numri i kuotave të miratuara;
nuk aplikohet ndarja në faza 48-orëshe dhe kandidatët kanë të drejtën e regjistrimit, gjatë gjithë periudhës së regjistrimeve të raundit të parë.
5. Për ndjekjen e ecurisë së procesit të shpalljes së fituesve gjatë 7 fazave 48-orëshe MASR-ja dhe RASH-i do të publikojnë një udhëzues teknik në faqet përkatëse zyrtare: www.arsimi.gov.al dhe https://ualbania.al/
6. Procesi i regjistrimeve nga sekretaritë mësimore, me dokumentacion dhe online, vijon me faza 48-orëshe, në përputhje me numrin e kuotave të parashikuara për programin përkatës të studimit dhe duke respektuar renditjen në listat e fituesve të raundit të parë. 	
7. Në rast se pas çdo faze konstatohen kuota të paplotësuara, zhvendoset vija e kuqe dhe shpallen fitues të rinj të asaj faze. Këta fitues të rinj regjistrohen vetëm në fazën pasardhëse. Këto faza vijojnë deri në plotësimin e kuotave dhe përfundojnë në datën e përcaktuar në kalendarin e miratuar me urdhër të titullarëve të QSHA-së dhe RASH-it, për çdo vit akademik. Për programet e studimit me kuota të paplotësuara, të cilat nuk kanë aplikantë në pritje, do të rikthehen në garë aplikantët e shpallur fitues në fazat paraardhëse, të cilët nuk rezultojnë të regjistruar në programe të tjera studimi. Rikthimi në garë kryhet sipas listës së renditjes së aplikantëve për raundin e parë.
8. Brenda datës të përcaktuar në kalendarin e miratuar me urdhër të titullarëve të QSHA-së dhe RASH-it, për çdo vit akademik, RASH-i përcjell në QSHA regjistrimet përfundimtare të raundit të parë bashkë me kuotat e paplotësuara në format elektronik dhe në hardcopy:
a) IAL;
b) njësia kryesore e IAL-së;
c) cikli i studimit;
d) programi i studimit;
e) data e regjistrimit;
f) ID e maturës;
g) të dhënat personale të kandidatit të regjistruar.  
9. Aplikantët fitues në një program studimi, të cilët nuk janë regjistruar sipas afateve të raundit të parë, humbasin të drejtën për t’u regjistruar. Ata kanë të drejtën që të plotësojnë formularin e aplikimit të raundit e dytë.
B. Procesi i çregjistrimit, raundi i parë
1. Aplikanti, pasi ka bërë regjistrimin me dokumentacion dhe ka nënshkruar në regjistër, ka të drejtë të çregjistrohet në datat e përcaktuara në kalendarin e miratuar me urdhër të titullarëve të QSHA-së dhe RASH-it, për çdo vit akademik. Ai paraqet një kërkesë për çregjistrim pranë sekretarisë mësimore të fakultetit ku është regjistruar, duke tërhequr dokumentet e dorëzuara. Nëse nuk e kryen këtë veprim brenda këtij afati, ai nuk ka të drejtë ta ndryshojë programin e studimit për këtë vit akademik. Çregjistrimi kryhet në portalin U-Albania nga sekretaria mësimore e fakultetit.
2. Sekretaritë mësimore, në përfundim të procesit të çregjistrimit të aplikantëve dhe dorëzimit të dokumentacionit, përcjellin në portalin U-Albania listën e aplikantëve të çregjistruar në format elektronik, brenda datës së përcaktuar në kalendarin e miratuar me urdhër të titullarëve të QSHA-së dhe RASH-it, për çdo vit akademik. 
C. Procesi i ankimimit, raundi i parë
1. Aplikantët kanë të drejtën e ankimimit në IAL-të përkatëse në datën e përcaktuar në kalendarin e miratuar me urdhër të titullarëve të QSHA-së dhe RASH-it, për çdo vit akademik. Brenda 24 orëve nga momenti i paraqitjes së ankesave, IAL-të duhet të shprehen me vendim lidhur me ankimimet. Vendimet e IAL-ve ankimohen në gjykatën kompetente.
2. IAL-të, pas përfundimit të afatit të ankimimit dhe shqyrtimit të ankesave, pasqyrojnë në format elektronik në portalin U-Albania, brenda datës së përcaktuar në kalendarin e miratuar me urdhër të titullarëve të QSHA-së dhe RASH-it, për çdo vit akademik, vendimet lidhur me ankimimet e aplikantëve.
3. Aplikantët, pavarësisht paraqitjes së ankesës, nëse janë shpallur fitues në një ose disa programe të tjera studimi, vijojnë procedurat e regjistrimit. Nëse ankesa e tyre është pranuar, ata duhet të çregjistrohen nga programi i studimit (nëse janë regjistruar) dhe të regjistrohen në programin e studimit, në të cilin është pranuar ankimimi, në datat e përcaktuara në kalendarin e miratuar me urdhër të titullarëve të QSHA-së dhe RASH-it, për çdo vit akademik. Nëse nuk ka çregjistrime (nuk ka kuota të lira) dhe ankimimi/et pranohen, atëherë IAL dërgon në MASR kërkesën për rialokim kuotash.
D. Procesi i regjistrimit, raundi i dytë
1. Në datat e përcaktuara në kalendarin e miratuar me urdhër të titullarëve të QSHA-së dhe RASH-it, për çdo vit akademik, të gjithë aplikantët, të cilët kanë kryer procesin e aplikimit në raundin e dytë dhe janë shpallur fitues, kryejnë procesin e regjistrimit pranë IAL-ve, me dokumentacion në sekretaritë mësimore në programin e studimit ku dëshirojnë të vazhdojnë studimet. 
2. Periudha e parashikuar në kreun III, D/1 është e ndarë në 5 faza 48-orëshe. Secili aplikant ndjek ecurinë e procesit të shpalljes fitues të tij në njërin apo disa programe studimi nga ato që ka përzgjedhur në formularin e aplikimit. 
3. Kur aplikanti është shpallur fitues, duhet të paraqitet pranë IAL-së ku dëshiron të regjistrohet, brenda afatit 48-orësh. Nëse aplikanti nuk regjistrohet brenda afatit 48 orësh, ai humbet të drejtën e regjistrimit në ato programe studimi ku ishte shpallur fitues në atë fazë.
4. Për programet e studimit të ofruara nga IAL-të, për të cilat:
a) nuk përcaktohen kritere shtesë nga IAL-ja përkatëse, me përjashtim të notës mesatare;
b) numri i kandidatëve është i njëjtë apo më i ulët se numri i kuotave të miratuara;
nuk aplikohet ndarja në faza 48-orëshe dhe kandidatët kanë të drejtën e regjistrimit, gjatë gjithë periudhës së regjistrimeve të raundit të dytë.
5. Për ndjekjen e ecurisë së procesit të shpalljes së fituesve gjatë 5 fazave 48-orëshe MASR-ja dhe RASH-i do të publikojnë një udhëzues teknik në faqet përkatëse zyrtare www.arsimi.gov.al dhe në portalin U-Albania https://ualbania.al/
6. Procesi i regjistrimeve nga sekretaritë mësimore, me dokumentacion dhe online vijon me faza 48-orëshe, në përputhje me numrin e kuotave të parashikuara për programin përkatës të studimit dhe duke respektuar renditjen në listat e renditura të raundit të dytë. Në rast se, pas çdo faze konstatohen kuota të paplotësuara, zhvendoset vija e kuqe dhe shpallen fitues të rinj të asaj faze. Këta fitues të rinj regjistrohen vetëm në fazën pasardhëse. Për programet e studimit me kuota të paplotësuara të cilat nuk kanë aplikantë në pritje, do të rikthehen në garë aplikantët e shpallur fitues në fazat paraardhëse, të cilët nuk rezultojnë të regjistruar në programe të tjera studimi. Rikthimi në garë kryhet sipas listës së renditjes së aplikantëve për raundin e dytë.
7. Sipas afatit të përcaktuar, në kalendarin e miratuar me urdhër të titullarëve të QSHA-së dhe RASH-it, për çdo vit akademik, RASH-i përcjell në QSHA regjistrimet përfundimtare të raundit të dytë në format elektronik dhe hardcopy:
a) IAL;
b) njësia kryesore e IAL-së;
c) cikli i studimit;
d) programi i studimit;
e) data e regjistrimit;
f) ID e maturës;
g) të dhënat personale të kandidatit të regjistruar.
8. Aplikantët, të cilët kanë bërë regjistrimin me dokumentacion dhe kanë nënshkruar në regjistër, nuk kanë të drejtë të ndryshojnë programin e studimit, për atë vit akademik.
E. Procesi i çregjistrimit, raundi i dytë
1. Aplikanti, pasi ka bërë regjistrimin me dokumentacion dhe ka nënshkruar në regjistër, ka të drejtë të çregjistrohet vetëm në datat e përcaktuara në kalendarin e miratuar me urdhër të titullarëve të QSHA-së dhe RASH-it, për çdo vit akademik. Ai paraqet një kërkesë për çregjistrim pranë sekretarisë mësimore të fakultetit ku është regjistruar, duke tërhequr dokumentet e dorëzuara. Nëse nuk e kryen këtë veprim brenda kësaj date, ai nuk ka të drejtë ta ndryshojë programin e studimit për këtë vit akademik. Çregjistrimi kryhet në portalin U-Albania nga sekretaria mësimore e fakultetit.
2. Sekretaritë mësimore, në përfundim të procesit të çregjistrimit të aplikantëve dhe dorëzimit të dokumentacionit, dërgojnë në RASH listën e aplikantëve të çregjistruar, sipas afatit të përcaktuar, në kalendarin e miratuar me urdhër të titullarëve të QSHA-së dhe RASH-it, për çdo vit akademik. 
F. Procesi i ankimimit, raundi i dytë
1. Aplikantët kanë të drejtën e ankimimit në IAL në datën e përcaktuar në kalendarin e miratuar me urdhër të titullarëve të QSHA-së dhe RASH-it, për çdo vit akademik. Brenda 24 orëve nga momenti i paraqitjes së ankesave, IAL-të duhet të shprehen me vendim lidhur me ankimimet. Vendimet e IAL-ve ankimohen në gjykatën kompetente.
2. IAL-të, pas përfundimit të afatit të ankimimit dhe shqyrtimit të ankesave, përcjellin zyrtarisht në RASH, brenda datës së përcaktuar, në kalendarin e miratuar me urdhër të titullarëve të QSHA-së dhe RASH-it, për çdo vit akademik, vendimet lidhur me ankimimet e aplikantëve si dhe pasqyrojnë brenda po kësaj date në portalin U-Albania këto vendime në format elektronik.
3. Aplikantët, pavarësisht paraqitjes së ankesës, nëse janë shpallur fitues në një ose disa programe të tjera studimi, vijojnë procedurat e regjistrimit. Nëse ankesa e tyre është pranuar, ata duhet të çregjistrohen nga programi i studimit (nëse janë regjistruar) dhe të regjistrohen në programin e studimit, në të cilin është pranuar ankimimi, në datat e përcaktuara në kalendarin e miratuar me urdhër të titullarëve të QSHA-së dhe RASH-it, për çdo vit akademik. Nëse nuk ka çregjistrime (nuk ka kuota të lira) dhe ankimimi/et pranohen, atëherë IAL dërgon në MASR kërkesën për rialokim kuotash.
G. Procesi i regjistrimit, raundi i tretë
1. Në datat e përcaktuara në kalendarin e miratuar me urdhër të titullarëve të QSHA-së dhe RASH-it, për çdo vit akademik, të gjithë aplikantët, të cilët kanë kryer procesin e aplikimit në raundin e tretë dhe janë shpallur fitues, kryejnë procesin e regjistrimit pranë IAL-ve, me dokumentacion në sekretaritë mësimore në programin e studimit ku dëshirojnë të vazhdojnë studimet. 
2. Periudha e parashikuar në kreun III, G/1 është e ndarë në 3 faza 48-orëshe. Secili aplikant ndjek ecurinë e procesit të shpalljes fitues të tij në një apo disa programe studimi, nga ato që ka përzgjedhur në formularin e aplikimit. 
3. Kur aplikanti është shpallur fitues, duhet të paraqitet pranë IAL-së ku dëshiron të regjistrohet, brenda afatit 48-orësh. Nëse aplikanti nuk regjistrohet brenda afatit 48 orësh, ai humbet të drejtën e regjistrimit në ato programe studimi ku ishte shpallur fitues në atë fazë.
4. Për programet e studimit të ofruara nga IAL-të, për të cilat:
a) nuk përcaktohen kritere shtesë nga IAL-ja përkatëse, me përjashtim të notës mesatare;
b) numri i kandidatëve është i njëjtë apo më i ulët se numri i kuotave të miratuara;
nuk aplikohet ndarja në faza 48-orëshe dhe kandidatët kanë të drejtën e regjistrimit, gjatë gjithë periudhës së regjistrimeve të raundit të tretë.
5. Për ndjekjen e ecurisë së procesit të shpalljes së fituesve gjatë 3 fazave 48-orëshe MASR-ja dhe RASH-i do të publikojnë një udhëzues teknik në faqet përkatëse zyrtare www.arsimi.gov.al dhe në portalin U-Albania https://ualbania.al/
6. Procesi i regjistrimeve nga sekretaritë mësimore, me dokumentacion dhe online vijon me faza 48-orëshe, në përputhje me numrin e kuotave të parashikuara për programin përkatës të studimit dhe duke respektuar renditjen në listat e renditura të raundit të tretë. Në rast se, pas çdo faze 48-orëshe, konstatohen kuota të paplotësuara, zhvendoset vija e kuqe dhe shpallen fitues të rinj të asaj faze. Këta fitues të rinj regjistrohen vetëm në fazën pasardhëse. Për programet e studimit me kuota të paplotësuara të cilat nuk kanë aplikantë në pritje, do të rikthehen në garë aplikantët e shpallur fitues në fazat paraardhëse, të cilët nuk rezultojnë të regjistruar në programe të tjera studimi. Rikthimi në garë kryhet sipas listës së renditjes së aplikantëve për raundin e tretë.
7. Gjatë periudhës së përcaktuar në kalendarin e miratuar me urdhër të titullarëve të QSHA-së dhe RASH-it, për çdo vit akademik, pas përfundimit të 3 (tri) fazave 48-orëshe të regjistrimit, IAL-të vijojnë me procedurat e regjistrimit të kandidatëve nëpërmjet portalit U-Albania në programet e studimit në të cilat kanë aplikuar në raundin e tretë. Të drejtën e regjistrimit e kanë kandidatët që nuk rezultojnë të regjistruar në një program tjetër studimi. IAL-të gjatë regjistrimeve respektojnë renditjen e kandidatëve deri në plotësimin e kuotave. 
8. Sipas afatit të përcaktuar, në kalendarin e miratuar me urdhër të titullarëve të QSHA-së dhe RASH-it, për çdo vit akademik, RASH-i përcjell në QSHA regjistrimet përfundimtare të të tri raundeve në format elektronik dhe hardcopy:
a) IAL;
b) njësia kryesore e IAL-së;
c) cikli i studimit;
d) programi i studimit;
e) data e regjistrimit;
f) ID e maturës;
g) të dhënat personale të kandidatit të regjistruar.
9. Aplikantët, të cilët kanë bërë regjistrimin me dokumentacion dhe kanë nënshkruar në regjistër, nuk kanë të drejtë të ndryshojnë programin e studimit, për atë vit akademik.

KREU IV
DOKUMENTACIONI PËR REGJISTRIM

1. Aplikantët fitues duhet të regjistrohen vetëm në një program studimi, me përjashtim të nxënësve dhe studentëve të shkëlqyer. Pas marrjes së dokumentacionit nga aplikanti dhe regjistrimit të tij, sekretaria bën regjistrimin online në Portalin U-Albania. Aplikantët dorëzojnë personalisht ose nëpërmjet përfaqësuesit të autorizuar me prokurë nga ana e tyre, dokumentacionin e mëposhtëm:
a) dokumentin e identifikimit (kartë identiteti ose pasaportë). Në dosje mbahet vetëm fotokopja;
b) fotokopjen e noterizuar të diplomës së maturës shtetërore ose të dëftesës së pjekurisë, së bashku me certifikatën e notave ose të një dëftese/diplome tjetër studimi të fituar jashtë vendit dhe të njehsuar në QSHA;
c) deklaratën e paraqitur në shtojcën nr. 1, bashkëlidhur këtij udhëzimi, e cila plotësohet nga aplikanti në prani të punonjëses së sekretarisë mësimore të IAL-së dhe që nënshkruhet nga aplikanti dhe nga punonjësja e sekretarisë.
2. Sekretaritë mësimore mbajnë regjistër të veçantë për dorëzimin e dokumentacionit, datën dhe orën e dorëzimit, si dhe nënshkrimin e aplikantëve të regjistruar. Pas nënshkrimit në regjistër, nga ana e sekretarisë mësimore, në prani të aplikantit kryhet regjistrimi online në Portalin U-Albania. Në fund të procedurës, nga aplikanti dhe sekretarja firmoset në dy kopje formulari i printuar nga sistemi, një prej të cilave i jepet aplikantit.

KREU V
DISPOZITA TË FUNDIT DHE
HYRJA NË FUQI

1. IAL-të dorëzojnë në QSHA, në formë zyrtare dhe elektronike, brenda datës 30 nëntor të çdo viti akademik, listat përfundimtare të studentëve të regjistruar për pajisjen e studentëve me numër matrikullimi, sipas udhëzimit nr. 6, datë 19.2.2018, “Për gjenerimin dhe dhënien e numrave të matrikullimit”. 
2. Kandidatët e shpallur fitues në programet e të gjitha cikleve të studimit nuk mund të regjistrohen për të ndjekur njëkohësisht dy programe studimi në IAL-të publike dhe/ose jopublike, në të njëjtin vit akademik, me përjashtim të nxënësve dhe studentëve të shkëlqyer.
3. IAL-të të përpilojnë një raport të hollësishëm në lidhje me regjistrimet e studentëve në afatet dhe
formatet e kërkuara sipas udhëzimit të ministrit të Arsimit, Sportit dhe Rinisë nr. 5, datë 19.2.2018, “Për përcaktimin e elementeve përbërëse të raportimit vjetor dhe afatit për raportim të institucioneve të arsimit të lartë”. Ky raport të dërgohet në MASR brenda datës 31 dhjetor të çdo viti akademik.
4. Ngarkohen Qendra e Shërbimeve Arsimore dhe Qendra Ndërinstitucionale e Rrjetit Akademik Shqiptar për miratimin e kalendarit, për procedurat e aplikimit dhe të regjistrimit, për çdo vit akademik, si dhe publikimit të tij brenda muajit janar të çdo viti kalendarik.
5. Ngarkohen për zbatimin e këtij udhëzimi, Sekretari i Përgjithshëm në Ministrinë e Arsimit, Sportit dhe Rinisë, Qendra e Shërbimeve Arsimore, Qendra Ndërinstitucionale e Rrjetit Akademik Shqiptar, drejtoritë rajonale dhe zyrat vendore të arsimit parauniversitar dhe IAL-të publike dhe jopublike.
Ky udhëzim hyn në fuqi pas botimit në Fletoren Zyrtare.

MINISTËR I ARSIMIT, SPORTIT 
DHE RINISË
Besa Shahini











SHTOJCA NR.1

DEKLARATË

Unë i nënshkruari_________________________, lindur më______________________ 	
emri atësia mbiemri 
me kartë identiteti/pasaportë nr.___________________________ 	

1. Autorizoj institucionin e arsimit të lartë 	 Ministrinë e Arsimit, Sportit dhe Rinisë dhe Qendrën e Shërbimeve Arsimore për trajtimin e të dhënave të mia personale në kuadër të aplikimit dhe regjistrimit për vazhdimin e studimeve universitare në Institucionin e sipërcituar, si dhe publikimin eventual të tyre. Autorizoj, gjithashtu Institucionin e Arsimit të Lartë ku kam aplikuar, Ministrinë e Arsimit, Sportit dhe Rinisë dhe Qendrën e Shërbimeve Arsimore për kryerjen e të gjitha verifikimeve dhe marrjen e të gjitha informacioneve lidhur me: studimet universitare ku kam aplikuar për t’u regjistruar, periudhën e studimeve të kryera më parë, dhe çdo lloj verifikimi tjetër që lidhet me sa më sipër.
2. Deklaroj se nuk po ndjek ndonjë program tjetër studimi në institucione të tjera të arsimit të lartë, dhe se nuk do të ndjek njëkohësisht një program tjetër studimi, deri në përfundimin e programit të studimit ku po aplikoj.
3. Deklaroj se jam njohur në momentin e aplikimit me kriteret e pranimit në programin e studimit, si dhe me pikët vlerësuese për çdo kriter vlerësimi, dhe jam dakord për sa më sipër.
4. Deklaroj vërtetësinë e të dhënave dhe dokumenteve të paraqitur. Jam i vetëdijshëm se, në rast deklarimi të të dhënave të pavërteta apo të paraqitjes së dokumenteve të falsifikuara apo me të dhëna jo të vërteta, jam subjekt i masave të parashikuara në Kodin Penal dhe aktet e tjera ligjore e nënligjore në fuqi. Në rast dyshimi për vërtetësinë e informacionit të deklaruar, Ministria e Arsimit, Sportit dhe Rinisë dhe/ose Qendra e Shërbimeve Arsimore dhe/ose IAL-ja nisin procedurën e kontrollit të tyre duke ia përcjellë këto të dhëna eventualisht edhe organeve kompetente.

	_________________________________
Emër, atësi, mbiemër i kandidatit
Firma:
Vendi: _________________ 	
	
	_________________________________ 
Emër, atësi, mbiemër i punonjësit të sekretarisë mësimore
Firma: 
Data: ____ . ____. ___________






					

		







